**Colind de nea**

*Mariamv98*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe fundalul alb ce noaptea îl urmează,

Și a cărui suflare înghețată îl pătrunde

O simfonie putrezită agale concertează

Figurând în fața unor inimi surde.

O vioară veche în față se așează

Arcușul său de-a pururi ruginit

Pe corzile ei,fulgii albi dansează

Iar melodia e aproape de sfârșit.

Pianul prăfuit a revenit la viață

O ultimă cântare spre-a interpreta

A iernii mâhnire o transformă-n gheață

Notele plânse încet dorește a-ntrista.

Dar din lumina lunii,o voce se aude

O rază de speranță-n inimi a-ncoltit

Liniștește ale viscolului vibrații crude

Și după o eternitate,simte că-i iubit.

Un chip angelic un colind îngână

A fericirii formă și colorit închis

Aduce o speranța în inima păgână

Ce a înviat,părăsind al său abis...